Za sajt Follow up III

**Pokreni motor III – Aktivnosti zagovaranja u okviru Programa stpendiranja Roma i Romkinja u oblasti zdravlja**

 **12. 12. 2013 - 31. 07. 2014.**

Udruženje romskih studenata u periodu od 12. 12. 2013. do 31. 07. 2014. Je realizovalo RHSP „advocacy follow up“ pod nazivom ***Pokreni motor 3*** sa 36 korisnika/ce stipendije Roma Health Scholaship Program-a koji su stipendiju dobili prvi put akademske 2012/2013. godine.

Projekat *Pokreni motor 3* nastavak je aktivnosti zastupanja realizovane na Andrevlju u januaru 2013. godine kroz Školu zastupanja *SASTO 4* . *Pokreni motor 3* imao je za cilj da nadogradi osnovna znanja u oblasti zagovaranja stečena na školi zastupanja *SASTO 4* kroz učenje putem primene, odnosno realizovanjem malih akcija zagovaranja u oblasti zdravlja na lokalu od strane stipendista/kinja.

Stipendisti/kinje kroz 6 dvodnevnih modul treninga koji su se odvijali jednom mesečno pripremali su se za realizaciju male akcije zastupanja u oblasti zdravlja. Svaki trening modul je obradio različite aspekte u procesa zastupanja: timski rad, građanska participacija i aktivizam, identifikacija i odabir problema u zajednici u oblasti zdravlja, razvoj predloga projekta akcije zastupanja, i 2 poslednja modula koja predstavljaju implementaciju aktivnosti zagovaranja kroz podizanje nivoa zainteresovanosti lokalnih aktera za akciju i realizacija same akcije zastupanja.

Ovo je treća godina realzacije projekta, u prethodne 2 godine aktivnosti su realizovane na 3 lokacije oko kojih je gravitirao najveći broj stipendista: Novi Sad, Kragujevac, Niš. S obzirom da je ove godine veoma mali broj stipendista iz regiona Kragujevca ukupno 36 stipendista/kinja koji učestvuju u projektu podeljeno je u 2 regiona i to: Niš i Novi Sad.

Kao i prošle godine kao treneri za realizaciju odabrani su RHSP stipendisti/kinje koji su realizovali *Pokreni motor 2*, odnosno uspešno završili trening za trenere realizovan novembra 2012

Ukupno 4 trenera radili su u parovima sa 2 grupe stipendista: grupa Niš i grupa Novi Sad. Grupu Niš čine stipendisti/kinje iz centralne i južne Srbije, dok stipendisti/kinje iz Beograda i Vojvodine čine grupu Novi Sad.

Ova vrsta podele bila je neophodna ne samo s obzirom na zahtev da radioničarski tip ima u grupi do 20 ljudi, nego i zbog razvijanja kohezije među članovima grupe koji su akciju zastupanja realizovali na osnovu prioriteta koji su sami odabrali za svoje lokalne sredine.

Prva 4 trening modula su realizovana u Novom Sadu vikendom, jednom mesečno istovremeno za obe grupe podeljene u 2 sale, s tim da su za grupu Novi Sad zaduženi treneri/ce Violeta Mićić i Ivan Radenković, dok su za grupu Niš zaduženi treneri Alen Demiri i Vladimir Milunović. Modul 5 kada stipendisti/kinje prave saveze sa lokalnim akterima za realizaciju akcije realizovao se za grupu Niš u Nišu, odnosno za grupu Novi Sad u Novom Sadu. Naime, procenili smo da će fokus stipendista/kinja na lokalnu zajednicu biti veći ukoliko se u ovim fazama projekta treninzi realizuju u zajednicama čijim problemima su se stipendisti/kinje bavili.

S obzirom da smo ove godine imali značajan broj maloletnih stipendista/kinja koji žive na velikoj udaljenosti od mesta održavanja treninga, prevoz stipendista/kinja smo organizovali tako da za treninge iznajmljujemo poseban autobus koji stipendiste vozi od Niša, Kragujevca i Beograda do Novog Sada, dok stipendisti/kinje sa područja Vojvodine prevoz organizuju u vlastitom aranžmanu.

**Prvi modul** na temu na temu ***Timski rad*** održan je u Novom Sadu u Hotelu Novi Sad od 28. februara do 2. marta 2014. godine i u njemu je učestvovalo 13 stipendista/kinja za grupu Novi Sad i 10 stipendista/kinja za grupu Niš, ukupno 23 stipendista/kinja (4 muški, 19 ženski) ili 63,90 % od predvidjenih 36.

**Drugi modul** na temu ***Građanska participacija i aktivizam*,** realizovan je od 28. do 30. marta 2014. godine u Hotelu Novi Sad u Novom Sadu na njemu je učestvovalo ukupno 20 stipendista/kinja 5 muških i 15 ženskih i to 11 u Grupi Novi Sad i 9 u Grupi Niš ili 55,56 % od predviđenih 36. Na treningu je učestvovala i Milica Jevđević studentkinja prodekan Medicinskog fakulteta u Beogradu koja je izrazila interesovanje da učestvuje i nakon projekta da pomogne stipendistkinjama iz Beograda u realizaciji aktivnosti u oblasti javnog zdravlja.

**Treći modul** na temu ***Odabir problema za zastupanje u zdravlju*** održan je u Novom Sadu od 25. do 27. aprila 2014. godine u Hotelu Novi Sad i u njemu je učestvovalo 15 stipendista/kinja (41%) i 2 bivše stipendistkinje Budimka Kostić i Anđela Vasić koje su u svojstvu koordinatora grupa prethodne generacije učesnika *Pokreni motor* održale sesije o iskustvima u realizaciji malih akcija zastupanja u Nišu i Kragujevcu. U grupi Novi Sad učestvovalo je 8 učesnika/ca, dok je u grupi Niš učestvovalo 7 učesnika/ca.

**Četvrti modul *Razvoj malog projekta u zajednici***  realizovan je takođe u Hotelu Novi Sad od 23. do 25. maja 2014. i u njemu je participiralo 8 učesnika/ca za grupu Niš i 8 učesnika/ca za grupu Novi Sad, ukupno 16 učesnika ili 44% od planiranih 36 učesnika/ca. Pokazalo se da 2,5 dana nisu bili dovoljni da stipendisti/kinje u potpunosti finalizuju tekst predloga projekta koji uključuje: opis problema, ciljeve akcije, ciljnu grupu, opis aktivnosti, očekivane rezultate, gantogram sa podelom odgovornosti i rokovima, budžet projekta. Zbog toga su dodatni jednodnevni susreti sa članovima obe grupe bili organizovani sa trenerima.

**Peti modul *Podizanje nivoa zainteresovanosti lokalnih aktera za akciju*.**Ovaj modul podrazumeva niz susreta stipendista obe grupe radi motivisanja drugih aktera kao saveznika u realizaciji akcije zastupanja tipa: dom zdravlja, druge NVO, mentori stipendista/kinja**.** Pa ipak, zbog nesavršenosti predloga projekata koji su zahtevali dodatni rad obe grupe učesnika su tokom juna u Nišu i Kragujevcu sastajali više puta sa trenerima. Satanci su trajali do 2 sata i održali su se u prostorijama Udruženja romskih studenata u Nišu (na Medicinskom fakultetu) i u prostorijama novosadske kancelarije organizacije. Sastanci su pored dorade tekstova projekata poslužili za pripreme za julsko sprovođenje projekata zastupanja.

**Šesti modul*-Realizacija lokalnih akcija zastupanja u oblasti zdravlja***

Akcija zastupanja grupa stipendista/kinja grupa Novi Sad -***Smeće u vreće za zdravlje veće***

Stipendisti iz ove grupe kao cilj svoje akcije definisali su:

* Obezbeđivanje redovnog odnošenja smeća iz naselja Bangladeš u Novom Sadu
* Senzibilisanje stanovnika naselja o zdravstvenim rizicima koji su prisutni u nehigijenskim uslovima života

Kao očekivane rezultate akcije definisali su:

* Smanjenje zdravstvenih rizika (pogotovu rizika od infektivnih i zaraznih bolesti) stanovništva putem boljeg informisanja o zdravstvenoj prevenciji
* Uvrštenje naselja Bangladeš u program redovnog odnošenja smeća u sistemu JKP „Čistoća“ Novi Sad

Svoju akciju zagovaranja dali su naziv : *Smeće u vreće za zdravlje veće*

Aktivnosti

7. i 9. juna održan je sastanak sa JKP Čistoća na kojima je dogovoreno da se uvede sistem redovnog odnošenja smeća, s tim da je JKP Čistoća zahtevala da kontejnere od 1 100 litara obezbede stipendisti. 3 kontejnera kupljeno je od sredstava iz budžeta projekta namenjenog maloj akciji, dok je 1 dodatni kontejner kupilo Udruženje romskih studenata od vlastitog novca, od priloga zaposlenih i članarina. Na sastancima je takođe dogovoreno da se mobilišu stanovnici naselja da očiste smeće u naselju i otpad prikupe u sabirni kontejner od 18 000 litara koji će doneti JKP. Takođe 200 najlonskih kesa od 150 litara obezbedilo je JKP za čišćenje smeća kao i utovarivač koji će kašikom sakupiti krupniji otpad. 11. juna stipendisti su posetili naselje Bangladeš i dogovorili se sa stanovnicima da se 14. juna organizuje akcija čišćenja naselja. Prilikom posete naselju stanovnicima je podeljeno 100 flajera o zdravstvenim rizicima nehigijenskih uslova života kada su stipendisti/kinje i razgovarali sa stanovnicima na ovu temu.

U realizaciji sastanka sa JKP Čistoća stipendistima su asistirali treneri Violeta Mićić i Ivan Radenković koji su i prisustvovali sastancima zastupanja sa JKP, ali su vođenje sastanka prepustili stipendistima po unapred pripremljenom scenariju.

Za potrebe akcije takođe su štampane promotivne majice podeljene stanovnicima naselja sa sloganom *Smeće u vreće za zdravlje veće*.

U realizaciji akcije stipendisti su se podelili u timove:

* Pregovarački tim (Koštana Ramić, Violeta Mićić, Sabina Drmaku, Koštana Ramić, Danijela Dimić)

Opis rada tima: zakazivanje sastanaka sa institucijama sistema u vezi sa akcijom, informisanje predstavnika institucija o specifičnim ciljevima akcije, odlazak na sastanke i pregovaranje

* Medijski tim (Ardita Ramadani, Đurica Milićev, Sabina Drmaku)

Opis rada tima: Kontaktiranje medija (štampanih, elektronskih, web, televizije i radio stanica), slanje dopisa medijima, posredovanje u medijskoj pokrivenosti akcije.

* Operativni tim (Julijana Varga, Dragana Beganović, Tamara Ametović, Čemail Morina)

Opis rada tima: Priprema i raspodela uloga u vezi sa informativnom prezentacijom i razgovorom o zaraznim i infektivnim bolestima sa stanovnicima naselja Bangladeša. Operativni poslovi koji uključuju poslove vezane oko štampe majica, izrade logotipa, pripreme za štampu, dogovaranja sa stanovništvom naselja oko akcije, logistička podrška.

Realizaciju akcije u naselju se dogodila 14. juna kada je u 8 h JKP Čistoća donela kontejner od 18 000 litara, kese za smeće i utovarivač koji je sakupljao krupniji otpad. Od 8 do 13 h oko 20 stanovnika od 300 u naselju skupljala su sa stipendistima/kama smeće u kese i odlagala ga u kontejner koji je u 13 h JKP Čistoća odnela.

 U 14 h preduzeće od kojih su kupljena 4 kontejnera od 1 100 litara razmestilo je kontejnere po naselju i u utorak 17. juna JKP Čistoća je počela sa režimom pražnjenja ovih kontejnera na nedeljnom nivou.

Akciju je snimila je TV Vojvodine i prilog je emitovan u emisiji „Kulturako aresipe“ 24. jula i dostupan je na sledećem linku: <https://www.youtube.com/watch?v=IzDohgKF5mk>

Takođe, u izdanju od 15. jula dnevnih novina „24 sata“ izašao je prilog o akciji pod naslovom „Kontejneri stigli u Bangladeš“, kao prilog i u dnevnim novinama „Večernje novosti“ od 15. jula 2014. pod naslovom „Kontejneri za Bangladeš“.

Realizaciji akcije od procesa planiranja do njene finalizacije naročito su se iskazale stipendistikinje Sabina Drmaku, Ardita Ramadan i Danijela Dimić.

Nakon akcije istoga dana organizovan je sastanak samoevaluacije na kojem smo sa stipendistima razmatrali naučene lekcije.

Kao pozitivno stipendisti su istakli:

* Uspešnost zagovaranja
* Vidljivost akcije u medijima

Kao slabe tačkerealizacije ocenjeno je da:

* Masovnije mobilisanje stanovnika u naselju za učestvovanje u akciji je moglo biti bolje organizovano
* Pojedini članovi tima nisu se pridržavali dogovorenih rokova

Akcija zastupanja grupa stipendista/kinja Niš - *Biram ispravan stav za život zdrav*

Stipendisti iz ove grupe kao cilj svoje akcije definisali su:

* Animiranje relevantnih institucija da preduzmu mere za pokretanje različitih preventivnih programa protiv bolesti zavisnosti za mlade Rome/kinje u Nišu
* Podizanje svesti mladih Roma i Romkinja u romskom naselju „Beograd mala“ u Nišu o rizicima bolesti zavisnosti

Kao očekivane rezultate akcije definisali su:

* Lokalne institucije aktivno učestvuju u prevenciji bolesti zavisnosti kod mladih Roma/kinja u Nišu
* Mladi Romi/kinje iz naselja „Beograd mala“ u Niš informisani o opasnostima koje donose nezdravi stilovi života i bolesti zavisnosti

Aktivnosti:

2. jula organizovan je sastanak sa inspektorom Jovanom Guzina iz MUP-om Niš radi zastupanja da se predstavnici MUP-a uključe u akciju i održe demonstrativnu radionicu o opasnostima od narkotika, a 3. jula sa prof. dr Miodrag Stojkovićem iz Doma zdravlja Niš. Dogovoreno je da se demonstrativna radionica održi 29. jula u prostotijama KUD Alija Jašarević u neposrednoj blizini romskog naselja „Beograd mala“.

Od 26 - 28 jula stipendisti/kinje su više puta bili u naselju i prolaznicima delili informativne flajere i majice sa sloganom „Ispravan stav za život zdrav“ i pozivali ih na demonstrativnu radionicu.

Pre održavanja tribine 29. jula Dom zdravlja, MUP i tim stipendista/kinja iz Niša održali su sastanak radi usaglašavanja sadržaja među učesnicima koji je bio prezentovan na radionici.

Demonstrativna Radionica o štetnom uticaju narkotika, alkohola i duvana organizovana je 29. jula u 16: 30 h u prostorijama KUD Alija Jašarević. Na radionici je učestvovalo 20 mladih Roma/kinja, a izlagači su bili: prof.dr Miodrag Stojkovićem iz Doma zdravlja Niš, Stefan Živković i Jovan Guzina iz MUP-a i Anita Sušica, RHSP stipendistkinja.

O akciji je propratila TV Niš i prilog je dostupan na sledećem linku: <https://www.youtube.com/watch?v=WpReJ_TOMws>

Takođe prilog je snimila Romaworld produkcija i prilog je dostupan na: <https://www.youtube.com/watch?v=3GumG4gXn4I>

Posebno tokom realizacije akcije zastupanja iskazali su se stipendistkinja Anita Sušica i stipendista Alen Petrović.

Nakon demonstrativne radionice stipendisti/kinje su održali sastanak samoevaluacije.

Pozitivni aspekti akcije su:

* Mobilisan je MUP koji po prvi put realizuje ovakvu aktivnost u romskim naseljima
* Dobra saradnja u timu stipendista/kinja

Slabi aspekti akcije su:

* Skroman nivo elementa zagovaranja u akciji. Naime, aspekt zastupanja se odnosi samo na animiranje MUP-a da preuzme aktivnu ulogu u edukaciji o prevenciji narkotika kod mladih Roma/kinja
* Osipanje grupe zbog čega se tim od inicijalno 17 članova sveo na 6 koji su realizovali akciju
* Skroman obim akcije koji se svodi samo na aktivnost dizajniranja i štampanja plakata i flajera i njihovu distribuciju u naselju, organizovanje tribune.

Pokazatelji uspeha

Na 4 prva trening modula je **prisustvovalo u proseku 51,11 %** od predviđenih 36 stipendista/kinja po treningu. Na 5 modulu zbog njegove prirode učesnici su dolazili u manjem broju te njega nismo uvrstili u statistiku prisustva.

 Iz objedinjenih evaluacionih upitnika sa **I modula** od 23 stipendista/kinja 86% njih smatra da su ciljevi i trening modula u potpunosti ostvareni. Nijedan učesnik nije dao odgovor da ciljevi nisu ostvareni, dok 14 % stipendista/kinja smatra da su ciljevi „delimično“ ostvareni.



Rad trenera je 88% stipendista/kinja ocenilo visokom ocenom , dok je 12% stipendista/kinja smatra da je trening vođen „vrlo dobro“.

Ono što se stipendista/kinja najviše na treningu dopalo je: „Druženje sa trenerima, jer su jako mladi i shvataju, i takođe poštuju svačije mišljenje i shvataju potrebu“, „To što nije monotono i što se kroz zabavu uči“, „Veoma otvoren, kvalitetan i normalan pristup trenera“, „Što sam razvila veštine dobre komunikacije, više nema ustezanja da podelimo naša mišljenja i ne brine me kakva će biti reakcija ostalih“.

Iz objedinjenih evaluacionih upitnika sa **II modul treninga** od 20 stipendista/kinja 74% njih smatra da su ciljevi i trening modula u potpunosti ostvareni. Nijedan učesnik nije dao odgovor da ciljevi nisu ostvareni, dok 26 % stipendista/kinja smatra da su ciljevi „delimično“ ostvareni.



Rad trenera je 70% stipendista/kinja ocenilo visokom ocenom , dok je 20% stipendista/kinja smatra da je trening vodjen „vrlo dobro“,a 5% rad trenera je ocenilo kao„prosečan“.

Stipendisti/kinje najviše pohvala uputili su na sledeće aspekte treninga: „Puno situacija i aktivnosti koje su nas pokretale na razmišljanje i podstakle da budemo snalažljivi i prilagodljivi“.

Iz objedinjenih evaluacionih upitnika sa **III modula** od 15 učesnika/ca treninga 92% smatra da su ciljevi treninga u potpunosti ostvareni dok 8% misli da je cilj ostvaren delimično.

Rad trenera 93% učesnika je ocenilo kao odličan a 7% ili 1 učesnik kao vrlo dobrim.



Učesnici kao pozitivno ističu: „Dopada mi se radna atmosfera, to što svi učestvujemo i što smo izabrali pravi problem“ , „Odredjivanje problema konsenzusom“, „Kada smo vežbali pregovaranje“.

Na **IV modulu treninga** 87% stipendisti/kinje ocenilo je trening kao u potpunosti uspešan u ostvarivanju ciljeva dok je 13% smatralo da je trening ostvario ciljeve samo delimično. S obzirom da na ovom trening modulu nisu kompletirani predlozi projekata u potpunosti kako je planirano projektni tim ocenjuje da je procena stipendista/kinja nerealno pozitivna.



Na ovom trening modulu 75% učesnika/ca su ocenili rad trenera kao odličan, dok je 25% smatralmo da su treneri zaslužili vrlo dobru ocenu.

Sledeće aspekte treninga učesnici/ce su ocenili kao posebno pozitivne: „rešavanje svakih nedoumica“, „složnost tima“.